section_heading: Aktivnosti
paragraph_text: Savez poduzima članske aktivnosti, službu pomoći na cesti, izdaje međunarodne vozačke isprave za putovanje u inozemstvo (međunarodna vozačka dozvola, dozvola za upravljanje tuđim vozilom u inozemstvu), prometno-preventivne i edukacijske aktivnosti (radi sigurnosti u prometu i dr.), športske i turističke aktivnosti. U športske aktivnosti spada organiziranje športskih natjecanja kao što su auto slalom, brdske i brzinske auto i motociklističke utrke, enduro, motokros, utrke terenskih vozila, utrke kartinga, moto susreti) i dr., zatim osposobljavanje mladeži za vozače kartinga, osposobljavanje sudaca športskih natjecanja i ostalo. Prometno-preventivne i edukacijeske aktivnosti sprovodi putem putem auto-moto klubova, u suradnji s osnovnim školama, stanicama za tehnički pregled motornih vozila, Centrom za vozila, Ministarstvima unutarnjih poslova županija i Ministarstvima prosvjete, znanosti, kulture i športa. AMSuBiH djeluje u šest županija u kojima ima svoje udružene auto-moto klubove: Hercegovačko-neretvanska, Zapadno-hercegovačka, Hercegbosanska, Posavska, Srednje-bosanska i u dijelu Zeničko-dobojske županije (područje Usore i Žepča).